Kalifornija trenutno svjetla tačka u američkoj ekonomiji
Period posljednje ekonomske recesije u cijelim Sjedinjenim Državama je prošao.No, za nadoknađivanje izgubljenog potrebno je mnogo više vremena.
Američka ekonomija još uvijek se usporeno oporavlja od recesije u koju je zapala 2008. i 2009. godine. U nekim industrijskim granama taj oporavak je znatno brži, kao primjera radi u stanogradnji, ali ukupno gledano nezaposlenost širom Sjedinjenih Država i dalje je visoka. Kalifornija je ekonomska svijetla tačka sa rastom većim od nacionalnog prosjeka, mada rast nije ujednačen na cijelom području te savezne države. Agentica za kupoprodaju kuća i stanova Rosalie Andersen ističe da tražnja na tržištu nekretnina raste i dodaje: Ekonomski rast u Kaliforniji prošle je godine bio 3,5 odsto, cijeli procenat iznad američkog prosjeka. Mada je protok roba i proizvoda kroz velike kalifornijske luke intenzivan ekonomista Robert Kleinhenz iz Los Angelesa konstatuje: U poslovima na malo, prodaji majica i papuča primjera radi, stanje je drugačije. Henry Wong u svojoj radnji prodaje jeftine dekorativne i druge materijale uvezene iz Kine. Uz manju prodaju, drži i manji broj zaposlenih. Kompanije visoke tehnologije vuku naviše američki ekonomski oporavak. No ni one sve. Cisco Systems je, unatoč dobroj prodaji, najavio otpuštanje 4 hiljade radnika da bi se adaptirao promjenama na tržištu. Kalifornijski turizam, ugostiteljstvo, bankarstvo i uslužne djelatnosti dobro posluju. Poljoprivredna proizvodnja, vrijedna 44 milijardi dolara raste. Stopa nezaposlenosti u Kaliforniji pala je sa iznad 12 procenata na 8,7 odsto. Procentualno, to je najveće poboljašanje u Sjedinjenim Državama ističe ekonomista Kleinhenz i dodaje: Period posljednje ekonomske recesije u cijelim Sjedinjenim Državama je prošao. Za nadoknađivanje izgubljenog potrebno je mnogo više vremena. To vrijedi i za ekonomiju Kalifornije, iako se oporavlja brže od američkog prosjeka.